**MØTEREFERAT**

**Brukerutvalget ved NAV Narvik**

**Møtedato: Tirsdag 28.02.23 kl 14.00- 16.00**

**Møtested: NAV Narvik, Kongens gate 51, 8514 Narvik**

**Til stede:** **Medlemmer:** Ruth Pedersen, Nils Ragnar Jensen, Marlene Føre Frantzen, Barbro Holmstad, Jonas Holmstad (forlot kl 15) og Rudi Olsen

**Koordinator:** Karen Nyborg

**Frafall:** Hege Johannessen (leder)

**Saksliste:**

**BU - 01/23 Godkjenning av innkalling og saksliste**

**Vedtak:** Brukerutvalget godkjente innkalling og saksliste.

 Antall stemmer: 6

**BU - 02/23 Godkjenning av referat fra Brukerutvalgets møte 30.08.22**

**Vedtak:** Brukerutvalget godkjente referatet.

 Antall stemmer: 6

**BU - 03/23 Orienteringssak: Vi ønsker velkommen til nytt medlem i Brukerutvalget**

Vi ønsker velkommen til Jonas Holmstad, som deltar i Brukerutvalget som ungdomsrepresentant. Jonas representerer NHFU- Norges Handikapforbunds Unge.

**BU – 04/23 Orienteringssak: Informasjon om egen organisasjon**

De ulike medlemmene presenterer den organisasjonen de representerer i Brukerutvalget ved NAV Narvik.

Mental Helse:

Ruth Pedersen er nestleder i styret for Mental Helse Nordland. Mental Helse ble opprettet 03.09.78 og er en medlemsbasert interesseorganisasjon som arbeider for økt åpenhet, forebygging av psykiske helseplager og et bedre helsetilbud.

Mental Helses verdier er likeverd, åpenhet, respekt og inkludering.

Alle mennesker har en psykisk helse og psykiske helseproblemer kan ramme alle. Man kan derfor bli medlem uansett om man er direkte berørt, pårørende eller man er opptatt av å ha et samfunn som ivaretar innbyggernes psykiske helse.

Per i dag er det på landsbasis 10 000 medlemmer i Mental Helse, med fylkeslag i alle fylker.

Viktige saker for Mental Helse er menneskerettigheter, menneskeverd i arbeid og aktivitet, brukermedvirkning og kvalitet i behandlingen, økonomisk trygghet, boforhold, valgfrihet og frivillighet i behandling av psykiske plager.

Drifter blant annet arbeidstelefon og hjelpetelefon som er mye brukt, spesielt om natten. Telefonen er åpen for alle, også arbeidsgivere.

Mental Helse har egen internettside [www.mentalhelse.no](http://www.mentalhelse.no) og er koordinator for verdensdagen for psykisk helse.

Fokusplanen for de neste 10 årene er fokus på barn og unge, pårørende, bolig, økonomi og jobb.

NHO reiseliv:

Marlene og Nils Ragnar representerer NHO reiseliv, som er en underavdeling i NHO.

NHO er den største organisasjonen i Norge for bedrifter, og er for både store og små bedrifter.

I Narvik er det lokallag for NHO reiseliv.

Har forskjellige aktiviteter, for eksempel under koronaepidemien var det fast samarbeid hver 14. dag med Narvik kommune.

NHF- Norges handikapforbund:

Barbro representerer NHF- Norges Handikapforbund, og med dette representerer hun også SAFO- Samarbeidsforumet av funksjonshemmedes organisasjoner.

NHF er en interessepolitisk organisasjon med ca 18 000 medlemmer i Norge.

Inndelt i 9 regioner i Norge og Barbro er leder for region Nordland, Troms og Finnmark.

Det er 10 landsforeninger i organisasjonen.

NHF arbeider for å skape et samfunn der funksjonshemmede kan delta fullt ut på lik linje med alle andre.

Hovedfokus er blant annet holdningsarbeid, universell utforming, skole, arbeid, BPA og tekniske hjelpemidler.

 NHFU- Norges Handikapforbunds Unge:

Jonas representerer NHFU- Norges Handikapforbunds Unge, som ble stiftet i 1979 og har ca 900 medlemmer i Norge. Er en organisasjon av og for funksjonshemmet ungdom, og arbeider for full likestilling for funksjonshemmede.

Organisasjonen arbeider også for et likestilt samfunn der alle har de samme mulighetene uansett funksjonsnivå.

Hjertesaken er skole, med bakgrunn i at mange funksjonshemmede ikke gjennomfører videregående opplæring.

Årsaken til dette er blant annet psykiske plager, manglende tilrettelegging mm.

**BU - 05/23 Orienteringssak: Informasjon om ny organisering ved NAV Narvik**

Rudi informerer at NAV Narvik er organisert i 5 avdelinger, med NAV- leder øverst.

 NAV Narvik består av:

-Avdeling støtte: inneholder flere forskjellige fagområder slik som økonomisk råd og veiledning, gjeldsrådgivning, controllerfunksjon mm. Formålet er at avdelingen skal bidra med støttefunksjoner som gjelder for hele NAV Narvik.

-Avdeling oppfølgning MA (Med Arbeidsgiver): følger opp sykemeldte. En fordel er at de som er sykemeldt får samme veileder dersom de etter hvert går over til AAP (arbeidsavklaringspenger).

-Avdeling oppfølgning UA (Uten Arbeidsgiver): bestod tidligere av to avdelinger som nå er slått sammen. Arbeider med oppfølgning av alle brukere som ikke har arbeidsgiver.

-Avdeling Marked og Muligheter: er en ny avdeling ved NAV Narvik, som tidligere lå under NAV- leder men som fom 01.01.23 har fått egen avdelingsleder. I denne avdelingen er det både markedsteam, markedskoordinator, jobbspesialister, IPS jobbspesialister og KVP.

-Velferdsteam: også en ny avdeling som per i dag ligger under NAV- leder. Arbeider etter Lov om sosiale tjenester.

**BU - 06/23 Orienteringssak: Informasjon om ny virksomhetsstrategi for NAV**

Denne saken utsettes til neste møte. Rudi sender ut dokumenter til gjennomlesning i forkant av neste møte.

**BU - 07/23 Omvisning på NAV Narvik**

Rudi viser Brukerutvalget rundt i NAV Narviks flotte lokaler.

Brukerutvalget får blant annet informasjon og omvisning på hvordan publikumsmottaket i 1. etg er bygget, med tanke på sikkerhet. Vi går også gjennom både 2. og 3. etg hvor resten av kontorene og møterommene ligger.

**BU – 08/23 Eventuelt**

Leder Hege Johannessen flytter til Harstad og det må avklares hvilken betydning dette har for Brukerutvalget. Koordinator Karen tar kontakt med Hege i etterkant av møtet.

 Rudi informerer om at avdelingen Marked og Muligheter har arrangert ulike typer jobbmesser, og at det nå arbeides med en ny type jobbmesse som har fokus på personer med uføretrygd.

 Forslag i Brukerutvalget om å kalle denne jobbmessen for mulighetsmesse, og at det er stands fra forskjellige organisasjoner tilstede som kan gi informasjon til de som er i målgruppen. For eksempel Hjelpemiddelsentralen, samt at også private aktører som har BPA deltar da de kan mye om tilrettelegging.

 Forslag om at de ulike avdelingsledere ved NAV Narvik kan møte i Brukerutvalget for å informere om sin avdeling samt få innspill fra medlemmene i Brukerutvalget. Først ut kan være avdelingsleder for avdeling Marked og Muligheter.

 Vi avtaler å endre tidspunktet for fremtidige møter slik at de starter kl 13.00.

*Dette dokumentet er godkjent elektronisk og har derfor ingen signatur*

Marlene Frantzen : 95 25 84 79 – marlene.frantzen@choice.no

Nils Ragnar Jensen : 90 03 68 14 – nrj@narvikguten.no

Ruth Pedersen : 91 30 31 55 – ruthpede53@gmail.com

Hege Johannessen : 95 74 65 38 – hege.johannessen@yahoo.com

Jonas Holmstad : 47 70 06 77 - jonasholmstad14@gmail.com

Barbro Holmstad : 99 56 32 58 – barbro.therese.holmstad@nav.no

Rudi Olsen : 92 63 68 39 – rudi.andre.olsen@nav.no

Karen Nyborg : 41 26 72 17 – karen.nyborg@nav.no